**Урок матэматыкі ў 5 класе. Тэма “Ураўненне”**

**Мэта ўрока**:

**Задачы :**

Адукацыйная: вучыць правільна выкарыстоўваць тэрміны і выкарыстоўваць паняцці “ураўненне”, “корань ураўнення”; ведаць сэнс патрабавання “рашыць ураўненне”; рашаць ураўненні з дапамогай залежнасці паміж кампанентамі арыфметычных дзеянняў.

Развіваючая: развіваць навыкі мыслення, творчыя здольнасці вучняў, навыкі самакантролю

Выхаваўчая: выхоўваць адказныя адносіны да работы на ўроку, павышаць культуру матэматычнай мовы.

**Ход урока.**

І. Арганізацыйны момант.

ІІ. Паўтарэнне тэарэтычнага матэрыяла.

- Што называецца ўраўненнем?

- Што такое корань ураўнення?

- Што значыць рашыць ураўненне?

ІІІ. Вусны лік. Вучні запісваюць адказы на лістках і паказваюць іх.

1. 72 + х = 120 (х=48)
2. х – 63 = 78 (х=141)
3. 150 – х = 83 (х=67)
4. х \* 77 = 154 (х=2)
5. х : 21 = 7 (х=147)
6. 390 : х = 30 (х=13)

Падвядзенне вынікаў правядзення вуснага ліку.

- Рабяты, а што б вы хацелі даведацца сёння на ўроку? ( Пастаноўка задач ўрока)

-паўтарыць залежнасць кампанентаў арыфметычных дзеянняў пры рашэнні ўраўненняў;

-рашаць ураўненні, у якіх ёсць дужкі;

- паспрабаваць рашыць задачы з дапамогай ураўнення.

-рашаць ураўненні, якія не маюць кораня.

Рашыць ураўненне – гэта значыць знайсці яго корань, або даказаць, што яго няма. Скажыце, калі ласка, а дзе вы яшчэ сустракалі словы “корань”, “карані”?

Карані раслін, карані дрэў, карані чалавека…. Так, сапраўды, у чалавека таксама ёсць карані. Яго бацькі, дзяды, яго Радзіма – гэта яго карані і мы павінны помніць пра іх. Калі ў расліны адарваць карані, знішчыць корань дрэва – то яны засохнуць.

Сення мы пастараемся падняцца на вяршыню дрэва, выконваючы заданні.

IV. Работа ў парах.

Кожнай пары прапануецца рашыць наступныя ўраўненні:

1. 15 \* у = 180 (у=12)
2. 2022 \* х = 0 (х=0)
3. у \* 0 = 2023 (няма кораня)
4. 12а - 7а + 10 = 290 (а=56)
5. 94 + (х - 76) = 211 (х=193)
6. (х - 84) \* 11=198 (х=102)

Пасля выканання заданняў праводзім абмеркаванне рашэння ўраўненняў, падводзім вынікі рашэння ўраўненняў на дадзеным этапе.

V. Фізкультмінутка.

VI. Рашэнне ўраўнення з запісам на дошцы і паясненнямі аб знаходжанні невядомых кампанентаў.

№……….

VII. Рашэнне задач з дапамогай ураўнення. Першую задачу рашаем на дошцы, а другую выконваем у групах.

а) Задумалі лік, падвоілі яго, з рэзультата аднялі 6, атрымалі 42. Які лік задумалі?

х- задуманы лік. Атрымаецца ўраўненне: х·2-6=42 .

Адказ: задуманы лік 24.

б) У лясгасе для пасадкі было падрыхтавана 80дрэў. Вучні пятага класа запланавалі пасадзіць некалькі дрэў, гэтую колькасць павялічылі ў 15 разоў. Пасля пасадкі засталося 20 дрэў. Колькі дрэў было запланавана пасадзіць?

х-колькасць дрэў, якую запланавалі пасадзіць. Атрымаецца ўраўненне:

80-15·х=20.

Адказ: было запланавана пасадзіць 4 дрэвы.

VIII. Тэст.

Рашыце ўраўненні.

1. 4·у=32

0(У); 1(С); 8(К)

1. х:6=9

54(О); 36(Е); 90(Т)

1. 92-у=20

112(Ф); 72(Р); 52(Ю)

1. 8а-11=69

10(А); 100(Ш); 20(Я)

1. 8х-7х+10=12

8(Б); 4(Ё); 2(Н)

1. (х+59):42=86

5335(М); 3553(Ь); 5353(Э)

Атрымалася слова “КОРАНЬ”

IX. Інфармацыя аб дамашнім заданні.

№59(в,г); 60(д,е)

X. Вынік урока.

Выстаўляюцца адзнакі, ацэньваецца работа вучняў на ўроку.

Вучням прапануецца адказаць на пытанні:

- Якія задачы вы ставілі ў пачатку ўрока?

- Ці справіліся з пастаўленымі задачамі?

- Што добра атрымалася?

- Над чым трэба папрацаваць?

Рэфлексія

“Дрэва поспеху”

